Wees deel van die bielie-voëlkykdag | News24
Wees deel van die bielie-voëlkykdag
Plaaslike voëlkykers word uitgenooi om Saterdag aan Birdlife SA se jaarlikse bielie-voëlkykdag, genaamd die Birdlife Big Day, deel te neem. Foto: MEDIA24
Meer as 600 Suid-Afrikaanse voëlspesies op een dag waargeneem en aangeteken? Ja, dit is moontlik want eerskomende Saterdag is dit Birdlife SA se jaarlikse bielie-voëlkykdag, naamlik die Birdlife Big Day.
Dit beteken dat plaaslike voëlkykgroepe hulself ’n naam gee, die gratis app BirdLasser op selfone aflaai, aandui wie hul as groep is en waar hul voëls gaan kyk. Elke voëlbesig- tiging word op die app geregistreer en word outomaties deel van BirdLasser se databank.
Gaan loer gerus by www.birdlasser.com en stel Henk Nel van BirdLasser vooraf in kennis by henk@birdlasser.com dat julle deel van die inisiatief is sodat elke groep se inligting op die BBD-kaart aangebring word. Birdlife EC gaan Saterdag in Port Elizabeth aan die bielie-voëlkykdag deelneem. Verskillende groepe gaan in verskillende habitats die voëlspesies opsoek. Belangstellendes is welkom om by dié voëlkykers aan te sluit.
Vir meer inligting bel Andy Nixon by 042 585 1114 of 079 587 5110.